Ahrawa mu yareɛ

Ahrawa mu yareɛ (brɔfo kasa mu, Diphtheria), a Corynebacterium diphtheriae na ɛde ba no yɛ yare a ɛma mmoawa a ebetumi akum obi ba nnipa home nhyehyɛe beaɛ (respiratory system).  

Esiane sɛ ɛyɛ ntini a ɛyɛ fitaa a ɛyɛ den wɔ menewa mu nti, ebetumi asiw ɔhome na ɛde nsɛnnennen a emu yɛ den aba. Abakɔsɛm mu no, ɛyɛ wiase nyinaa akwahosan haw, na ahrawa mu yareɛ da so ara yɛ asɛm titiriw, titiriw wɔ mmeae a wɔmfa nnuru a wɔde bɔ nkurɔfo ho ban ndi dwuma papa no. 

Mmɔden a wɔbɔ sɛ wɔbɛko atia ahrawa mu yareɛ wɔ Ghana no bi ne ɔsatu ahorow a wɔde bɔ nkurɔfo dawuro na abɔ wɔn ho ban ne hwɛ a wɔbɛhwɛ afofor awɔ wɔn panee wɔ yare mmoawa no ho. Ne yaresa, nea ɛda adi wɔ ayaresabea, ne akwan a wɔfa so siw ano no ntease ho hia kɛse ma ɔmanfo akwahosan.  

 Ade a ɛde ba 
Ɔyare mmoawa Corynebacterium diphtheriae na ɛma obi nya ahrawa mu yareɛ. Ɛnam ɔhome mu nsuo a ɛfiri nnipa a wɔanya yadeɛ no bi wa anaa hintew mu, ne ɔhome mu nsuo anaa honam ani akuru a ɛka obi tẽẽ no so trɛw. Nsɛnkyerɛnne a ɛkyerɛ sɛ obi anya ahrawa mu yareɛ ne menewa mu yaw, atiridiinini, ne ntini a ɛyɛ fitaa a ɛda nsow wɔ menewa no mu. Ɛkyɛ a ebetumi ama mframa kwan asiw, koma ntini mu yare, ne ntini mu nsɛnnennen.

 Sɛnkyerɛnni 
Mpɛn pii no, ahrawa mu yareɛ ho sɛnkyerɛnne fi ase wɔ ɔyare no akyi nna abien kosi ason. Nea ɛka ho ne atiridiinini a ɛyɛ 38 °C (100.4 °F) anaa nea ɛboro saa; awɔw; ɔbrɛ; honam ani kɔla a ɛsesa (cyanosis); menemkuro; ɛwa; tipaeɛ; ɛyɛ den sɛ ɔbɛmene ade; ɛyɛ den sɛ wobɛhome; ahome a wɔhome ntɛmntɛm; hwene mu nsu a ɛnyɛ na mogya ayɛ no ma.   

 Nsɔano 
Wogyina ayaresabea nkyerɛkyerɛmu so na wohu sɛ obi anya bi na wɔde nhwehwɛmu a wɔyɛ wɔ aduruyɛdan mu te sɛ menewa mu hwehwɛmu anaa PCR so si so dua de hu ɔyare mmoawa no anaa ne awuduru. Akwan a wɔfa so siw ano no bi ne nnuru a wɔde bɔ paneɛ a toxoid wom (DTaP, Tdap). Wɔtaa de bɔ mmofra wɔ bere kɔ bere nhyehyɛe  so wɔ wiase nyinaa. 

Ɛde besi afe 2020 no, Ghana ammɔ amanneɛ sɛ obi anya ahrawa mu yareɛ no bi. Yare no bae wɔ afe 2010 mu bere a na enni hɔ fi 1985, bere a wɔbɔɔ amanneɛ sɛ nipa biako pɛ na onyaa yar yi saa afe no.  

 Sua pii 

 Krawa
 Konkoraa
 Yafunukeka
 Asikyireyadeɛ
 Berɛboɔ mu yareɛ
 Nsonomuyadeɛ
 Yarefufuoɔ

 Beaɛ a menyaa mmoa fii